อยากสอบถามปกติปจด. จะมาผิดปกติระยะห่างประมาณ 32 วัน ของเดือนตุลาคมมาเมื่อวันที่ 30ต.ค-3พ.ย. และของเดือนพฤศจิกายนมาอีกที 6ธ.ค. -10ธ.ค. ถ้าตั้งแต่พฤศจิกายนมานี้มีเพศสัมพันธ์แบบไม่ได้ป้องกันมีโอกาสท้องไหมคะ มีเพศสัมพันธ์วันสุดท้าย 21 ธ.ค แล้วมีอาการปวดเมื่อยตัว คัดหน้าอกนิดหน่อย และก็เจ็บท้องน้อยด้านข้าง สามารถตรวจและเช็คว่าท้องได้เร็วสุดเมื่อไหร่คะ พอดีมีทานยาประจำด้วยเลยไม่อยากให้กระทบกับเด็ก
สวัสดีค่ะ หากประจำเดือนล่าสุดมาวันที่ 6-10 ธ.ค. การมีเพศสัมพันธ์ในวันที่ 21 ธ.ค. ถือว่าไม่ใช่ระยะปลอดภัย โอกาสที่จะตั้งครรภ์ย่อมมีได้ส่วนการจะตรวจหาการตั้งครรภ์ ควรตรวจเมื่อประจำเดือนขาดไปแล้ว หรือนานเกิน 2 สัปดาห์นับจากที่ได้มีเพศสัมพันธ์ไป คือประมาณวันที่ 4-5 ม.ค. 63 ก็สามารถที่จะตรวจดูได้แล้วค่ะสำหรับอาการปวดเมื่อยตัว คัดหน้าอก เจ็บท้องน้อย ไม่ใช่อาการของการตั้งครรภ์ เพราะอาการของการตั้งครรภ์จะไม่ได้ปรากฏเร็วภายในไม่กี่วันหลังจากมีเพศสัมพันธ์ไปค่ะ อาการดังกล่าวอาจเกิดจากการทำงานหนัก พักผ่อนน้อย มีความเครียด วิตกกังวล หรือเป็นผลจากการทานยาที่ทานประจำอยู่ก็ได้ค่ะ